Doliu în sportul din România. A murit Adrian Ghioroaie. Fostul mare antrenor de atletism avea 70 de ani
Lumea atletismului românesc este în doliu. Fostul sportiv și antrenor Adrian Ghioroaie a murit la vârsta de 70 de ani, informează clubul Steaua București.
Ghioroaie, care a fost antrenor în cadrul clubului Steaua (1990 și 2014), dar și la lotul olimpic (1990 - 2013), i-a pregătit printre alții pe Oana Muşunoi – Pantelimon (medaliată cu bronz la JO 2000 la săritura în înălțime), Alina Rotaru, Angela Moroșanu, Eugen Cristian Popescu - Nistorescu, Constantin Militaru, Răzvan Enescu, Adrian Ghioroaie junior, Dorel Eftene, Ionuț Pungă și Ionuț Eftimie.
Pentru rezultatele obţinute în toți acești ani, în 2000, a primit titlul de "Antrenor Emerit".
Tot în anul 2000, Adrian Ghioroaie a fost premiat cu Ordinul Naţional "Pentru Merit" în grad de Cavaler, iar în 2004 cu Ordinul "Meritul Sportiv clasa a III-a".